b'\n_START_ARTICLE_\nTeroristi\xc4\x8dni napad v M\xc3\xbcnchnu 1972\n_START_PARAGRAPH_\nTeroristi\xc4\x8dni napad v M\xc3\xbcnchnu se je zgodil med poletnimi olimpijskimi igrami leta 1972, ko je skupina 8 teroristov palestinske teroristi\xc4\x8dne skupine \xc4\x8crni september napadla, ugrabila in ubila 11 izraelskih \xc5\xa1portnikov, ki so sodelovali na olimpijskih igrah. Nekateri talci so umrli med samo ugrabitvijo, medtem ko je bilo 9 ubitih med neuspe\xc5\xa1no re\xc5\xa1evalno akcijo._NEWLINE_V celotnem teroristi\xc4\x8dnem napadu je umrlo 11 Izraelcev, 5 Palestincev in 1 nem\xc5\xa1ki policist._NEWLINE_V povra\xc4\x8dilo tega teroristi\xc4\x8dnega napada je Izrael spro\xc5\xbeil operacijo Bo\xc5\xbeji srd, ki so jo izvedle Mosad in izraelske specialne sile; med operacijo so pobili ve\xc4\x8d ljudi, ki so sodelovali pri izvedbi napada.'